**Онербаева Ыкпал,**

Маңғыстау обылысы, Мұнайлы ауданы,

 № 9 “Бәйтерек балабақшасы” тәрбиешісі

**Гүлдер патшалығына саяхат**

**Білім беру саласы:** Қатынас, таным, шығармашылық.

**Бөлімі:** Сөйлеуді дамыту, жаратылыстану, жапсыру.

**Тақырыбы:**  Гүлдер патшалығына саяхат.

**Мақсаты:** қоршаған орта гүлдер туралы түсінік беру, қалыптастыру, дүниетанымын кеңейту. Бөлме гүлдері мен дала гүлдерінің айырмашылығын түсіндіру.Тапсырмалар арқылы тілдерін дамытып, сөздік қорын байыту. Гүлдерді күтіп баптауға, әдемілікке, сұлулыққа деген сезімін ояту арқылы табиғатты қорғай білуге тәрбиелеу.

**Әдіс - тәсілі:** түсіндіру, көрсету, бақылау, әңгімелеу, ойын.

**Сөздік жұмыс:** дүниеде, құшағы кең, адамзат, тіршілік.

**Көрнекі құрал – жабдықтар:** гүлдердің суреттері, бөлме гүлдері, слайд, желім, қағаз, сүрткіш.

**Блингвалды компонент:** гүлдер – цветы – flower.

|  |  |  |
| --- | --- | --- |
| **Іс – әрекет кезеңдері** | **Тәрбиешінің іс - әрекеті** | **Балалардың іс - әрекеті** |
| **Мотивациялық - қозғаушылық** | Балалар қане, бәріміз қонақтармен сәлемдесейік.Шаттық шеңберіТабиғат біздің анамыз.Табиғатқа баламыз,Иіліп сәлем береміз.Біз әдепті баламыз.Балалар қазір жылдың қай мезгілі?Ауа райы қандай?Жұмбақ жасырады.Бір зат бар дүниеде, құшағы кең,Адамзат, жан – жануар, тіршілікарасында. Бұл не? | Балалар сәлемдеседі.Өлең жолдарын бірге қайталайды.Сұрақтарға жауап береді.Жұмбақтың шешімін табады. |
| **Іс- әрекет кезеңдері** |  **Тәрбиешінің іс - әрекеті** | **Балалардың іс - әрекеті** |
|  **Ұйымдастыру** -**ізденістіру** | Бүгінгі біздің ұйымдастырылған оқу қызметінде гүлдердің түрлерімен танысамыз. Олардың адамға беретін пайдасын айтамыз. Балалар сендер гүлдің қандай түрлерін білесіңдер?Ал далада өсетін қандай гүлдерді білесіңдер?(суреттерді көрсету)Гүлдердің қандай пайдасы бар?(Түлкі кіреді)Сәлеметсіздер ме!Сәлеметсің бе, түлкі! Саған не болды?Көңілсізсіңғой?Түлкі: сәлеметсіңдр ме! Мен «Гүлдер әлемінен» келдім. Гүл ханшайымының сиқырлы гүлдерінің сиқырлы гүлдерінің күлтелерін жұлып алдым. Мен ол гүлдерді анама сыйлайыншы дегем. Енді не істеймін. Сол себептен көңіл – күйім жоқ. Гүл ханшайымы ренжитін болды. **Тәрбиеші:**  түлкі, сен мұңайма, біз бір амалын табамыз.**Түлкі:** мен жұлып алған гүл күлтелері сиқырлы, егер сол күлтелердегі тапсырмаларды орындайтын болсақ, гүлдің күлтелері қалпына келеді. Балалар маған көмектесіңдерші!**Тәрбиеші:** Балалар түлкіге көмектесеміз бе? Олай болса, «Гүлдер еліне» саяхатқа аттанайық. Балалар ыңғайланып отырыңдар, көзімізді жұмамыз. | Тәрбиешіні мұқият тыңдайды. Білетін гүлдерін айтады.Денсаулыққа пайдасы зор.Түлкімен сәлемдеседі.Ия.Көздерін жұмады. |

|  |  |  |
| --- | --- | --- |
| **Іс – әрекет кезеңдері** | **Тәрбиешінің іс - әрекеті** | **Балалардың іс - әрекеті** |
| **Ұйымдастыру – іздестіру****Ұйымдастыру – іздестіру** | Кең даланың ауасы таза, құстар сайрап, су сылдырап, самал жел ағаштың жапырақтарын тербейді. Әдемі гүлдер жайқалып өсіп тұр. Енді көзімізді ашайық.Міне, балалар, «Гүлдер әлеміне» де келдік, бізді гүлдер қарсы алып жатыр. Міне мына жерде гүлдің күлтелері жатыр.**Түлкі:**  мен жұлып алған гүлдердің күлтелері ғой, егер тапсырмаларды орындасақ , гүл қалпына келеді.Тапсырмаларды орындаймыз ба?**1- тапсырма:** Жұмбақтың шешуін тап.Адамдардың бәрі қызығады,Су құймасаң сәні бұзылады.Бұл не?**2-тапсырма:** Гүлдер туралы тақпақтар білесіңдер ме?**3- тапсырма:** Әлемде сирек кездесетін гүлдердің қандай түрлерін білесіңдер?Интерактивті тақтаға назар аудартады.**4- тапсырма:** Үйде өсірілетін гүлдерді қалай күтіп баптау керек?Балаларды интерактивті тақтаға назар аудартады **Сергіту сәті**«Дала гүлі « би қимылдарын жасау"**5- тапсырма: «** Гүл бөліктерін жапсыру» Гүлдерді босқа жұлуға болмайды. Гүл бөліктерін жапсырып бір –бірімізге сыйлауға болады. Гүл табиғаттың әсем көрінісі. Адамдарға қуаныш пен бақыт сыйлайды.(Гүл ханшайымы келеді)**Гүл ханшайымы:** Сәлеметсіңдер ме, балалар! Менің әлемімде қайдан жүрсіңдер?**Түлкі:** Гүл ханшайымы «Гүлдер әлеміне» балалардан көмек сұрап , мен ілестіріп келдімӨйткені мен сіздің сиқырлы гүлдеріңізді жұлып алғым келді.Мені кешіріңізші. Балалар маған көмектесті.**Гүл ханшайымы:** Балалар сендер менің сиқырлы гүлдерімнің тапсырмасын орындадыңдар ма? **Гүл ханшайымы:** балалар, түлкі рұқсатсыз гүлді жұлып алғаны үшін бір жолға кешіреміз бе?**Тәрбиеші:** Гүлді жұлуға болмайды, егер гүлді аналарыңа сыйлағыларың келсе, үлкендердің көмегімен жұлып немесе сатып алуға болады.**Түлкі:** Гүл ханшайымы, балалар сіздерге мені кешіргендеріңіз үшін рақмет. Мен енді рұқсатсыз гүлдерді жұлмаймын.**Гүл ханшайымы:** Балаларға рақмет, саған көмектесті. Менің әлеміме келіп, гүлдерімнің тапсырмасын орындап, гүлдерімді қалпына келтіргендерің үшін мен сендерге арнайы еккен сыйқырлы гүлдерімді сыйлаймын, жәнеде «Ақ гүлдер» атты әнімді сыйға тартамын.**Тәрбиеші:** қане олай болса балалар , бізде шеңберге тұрып, билеп қошеметтеп тұрайық. (Гүл ханшайымы балаларға әнін арнап, түлкі екеуі қоштасып кетеді.)  | Көздерін ашады.Тамашалайды.Орындаймыз.Жұмбақтың шешуі «Гүл»Гүл туралы тақпақтар айтады.тамашалайды.Қалай күту керектігін тамашалайды.Би қимылдарын жасайды.Гүл бөліктерін жапсырады.Тәрбиешіні тыңдайды.Сәлемдеседі.Ия.Ия, кешіреміз.Мұқият тыңдайды.Қуанады, қошеметтеп, билеп тұрады.Балалар Гүл ханшайымы және түлкі мен қоштасады. |
| **Рефлексивті түзетушілік** | **Тәрбиеші:**  Балалар біз «Гүлдер әлеміне» келіп гүлдерді тамашаладық, әдемілігіне қызыға қарадық. Бұл әдемілікке кімге рақмет айтуымыз керек?**Тәрбиеші:** Балалар бақшамызға қайтайық.Балалар сендерге бүгінгі оқу қызметі ұнадыма? Біз кімге көмектестік?Біз қайда бардық?Бүгінгі ұйымдастырылған оқу қызметінде сендерге не ұнады? | Табиғат анамызға.Сұрақтарға жауап береді. |

**Күтілетін нәтиже:**

**Нені білу керек:** гүлдердің аттарын, өсу жолдарын.

**Нені игереді:** дала және бөлме гүлдерін күтіп – баптауды түсінеді.

**Нені біледі:** сұрақтарға жауап беріп, тапсырмаларды орындап, гүлді жапсыра біледі.

 

